《方正学先生祠 其一》
清代·周煌

一纸徵书降紫泥，奉天门下奏华芝。齐贤名噪才难老，贾谊年华策已奇。

高庙有灵储用日，微臣无命际危时。飞云落月皆成谶，千古春心望帝悲。

作者简介：（?—1784）四川涪州人，字景垣，号海山。乾隆二年进士。授编修。以文学著称，尝以侍讲任册封琉球副使，擢上书房总师傅，官至左都御史。卒谥文恭。有《海山存稿》、《琉球国志略》等。